Document ID: /roh_data/filtered/fineweb-2-filterrobots_roh.jsonl.gz/46452

Previs èsi da realisar ina part ordavert, pia ina colliaziun dal bogn cuvert cun ina part en il liber cun aua chauda. Sco il gerau dal departament da bajegiar, André Schmid, ha ditg ad RTR, giajan els a guardar intgins bogns en il Grischun. Quai per sclerir con grond ch’in tal bogn fiss e quantas persunas ch'avessan plaz en quel.
Serrar il bogn Sedrun n'è betg ina opziun
Il president communal da Tujetsch, Beat Roeschlin, di ch’els dovrian «ina tur da signal supplementara.» I na stettia betg en discussiun da serrar il bogn, era sche quel fetschia mintg’onn in deficit. Mo cun ulteriuras investiziuns veglian els guardar che quel na creschia betg.
Investiziuns da fin 5 milliuns francs
Investiziuns èn era previsas per las fanestras ed il stgaudament e per sanar las gardarobas ed optimar il manaschi. L’entir project custa 4,5 fin 5 milliuns francs.
RR actualitad bunura 06:00